Hy woon en werk tans as vryskutjoernalis in Kaapstad. Marais is assistentredakteur van Rapport se maandelikse boekebylaag, teksredakteur van die tydskrif Visi, en skryf 'n gereelde rock-rubriek vir Beeld. Op Bush Radio bied hy die musiekprogram The Unhappy Hour aan saam met Clive Smith, Toast Coetzer en Erns Grundling. Hy het sy vrou, Karlien de Villiers, se eerste grafiese roman, Meine Mutter war eine schöne Frau, in Duits vertaal. In 2007 het hy deelgeneem aan Poetry International in Rotterdam en is daar opgeneem in die Nederlandse bloemlesing, Hotel Parnussus:Poezie van dichters uit de hele wereld. Marais het ook deelgeneem aan Poetry Africa 2007 in Durban.
Vir sy debuutbundel, In die buitenste ruimte (2006), het hy die Ingrid Jonker-, Eugène Marais- en UJ-debuutprys ontvang. Sy tweede bundel, Al is die maan 'n misverstand, het in Maart 2009 by Tafelberg verskyn.